CELEX: 62013CA0365
Language: el
Date: 2014-04-30 00:00:00
Title: Υπόθεση C-365/13: Απόφαση του Δικαστηρίου (ένατο τμήμα) της 30ής Απριλίου 2014 [αίτηση του Conseil d’État (Βέλγιο) για την έκδοση προδικαστικής αποφάσεως] — Ordre des architectes κατά État belge (Προδικαστική παραπομπή — Οδηγία 2005/36/ΕΚ — Άρθρα 21 και 49 — Αναγνώριση επαγγελματικών προσόντων — Πρόσβαση στο επάγγελμα του αρχιτέκτονα — Απαλλαγή από πρακτική άσκηση επαγγέλματος)

24.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 194/9
            
         Απόφαση του Δικαστηρίου (ένατο τμήμα) της 30ής Απριλίου 2014 [αίτηση του Conseil d’État (Βέλγιο) για την έκδοση προδικαστικής αποφάσεως] — Ordre des architectes κατά État belge
   (Υπόθεση C-365/13) (1)
   
   ((Προδικαστική παραπομπή - Οδηγία 2005/36/ΕΚ - Άρθρα 21 και 49 - Αναγνώριση επαγγελματικών προσόντων - Πρόσβαση στο επάγγελμα του αρχιτέκτονα - Απαλλαγή από πρακτική άσκηση επαγγέλματος))
   2014/C 194/10
   Γλώσσα διαδικασίας: η γαλλική
   
      Αιτούν δικαστήριο
   
   Conseil d’État
   
      Διάδικοι στην υπόθεση της κύριας δίκης
   
   Ordre des architectes
   
      κατά
   
   État belge
   
      Αντικείμενο
   
   Αίτηση προδικαστικής αποφάσεως — Conseil d’État (Βέλγιο) — Ερμηνεία των άρθρων 21, 46 και 49 της οδηγίας 2005/36/ΕΚ του Ευρωπαϊκού Κοινοβουλίου και του Συμβουλίου, της 7ης Σεπτεμβρίου 2005, σχετικά με την αναγνώριση των επαγγελματικών προσόντων (ΕΕ L 255, σ. 22) — Πρόσβαση στο επάγγελμα του αρχιτέκτονα και άσκηση αυτού — Εγγραφή στο Σύλλογο αρχιτεκτόνων — Εθνική κανονιστική ρύθμιση η οποία θέτει ως προϋπόθεση για την ως άνω εγγραφή των κατόχων τίτλου εκπαιδεύσεως χορηγηθέντος στο Βέλγιο την πραγματοποίηση διετούς επαγγελματικής ασκήσεως διάρκειας — Απαγόρευση της απαιτήσεως οι κάτοχοι διπλώματος αρχιτέκτονα το οποίο αποκτήθηκε σε άλλο κράτος μέλος να έχουν πραγματοποιήσει τέτοια άσκηση ή να διαθέτουν ισοδύναμη πείρα
   
      Διατακτικό
   
   Τα άρθρα 21 και 49 της οδηγίας 2005/36/ΕΚ του Ευρωπαϊκού Κοινοβουλίου και του Συμβουλίου, της 7ης Σεπτεμβρίου 2005, σχετικά με την αναγνώριση των επαγγελματικών προσόντων, όπως αυτή τροποποιήθηκε με τον κανονισμό (ΕΚ) 279/2009 της Επιτροπής, της 6ης Απριλίου 2009, έχουν την έννοια ότι αντιτίθενται στην απαίτηση του κράτους μέλους υποδοχής ο κάτοχος επαγγελματικού προσόντος που αποκτήθηκε στο κράτος μέλος καταγωγής και μνημονεύεται στο παράρτημα V, σημείο 5.7.1, ή το παράρτημα VI της οδηγίας αυτής να πραγματοποιήσει πρακτική άσκηση ή να αποδείξει ότι διαθέτει ισοδύναμη επαγγελματική πείρα, προκειμένου να του χορηγηθεί η άδεια ασκήσεως του επαγγέλματος του αρχιτέκτονα.
   
      (1)  ΕΕ C 274 της 21.9.2013.